Հովանոց նորապսակների համար

«Հովանոց նորապսակների համար» (), խորհրդային գեղարվեստական ֆիլմ, որը նկարահանել է ռեժիսոր Ռոդիոն Նահապետովը։

Սյուժե 
Ֆիլմի գործողություններն սկսվում են աշնանը Ղրիմի Սուդակ քաղաքում, այնուհետև տեղափոխվում Մոսկվա և ավարտվում Նոր տարվա առաջին օրը։

Զոյան և Տոլյան՝ սիրահարված երկու երիտասարդներ, հանգստանալու ժամանակ ծովաափին ծանոթանում են ընտանեկան զույգի՝ բժիշկ-նարկոլոգ Դմիտրի Պավլովիչի և լաբորանտ Վերա Իվանովնայի հետ՝ թույլտվություն խնդրելով գիշերել նրանց տանը, որտեղ նրանք կանգ են առել։ Երիտասարդների համար նրանք իդեալական են՝ երջանիկ ամուսնություն, երեք երեխա և լիարժեք փոխըմբռնում այսքան տարի ամուսնական կյանքից հետո։

Արձակուրդն ավարտվում է, Զոյան և Տոլյան հեռանում են, և պարզվում է, որ Դմիտրի Պավլովիչի ամուսնական իդիլիան առասպել է։ Նա իրականում ամուսնացած է մեկ ուրիշի հետ և տարիներ շարունակ գաղտնի հանդիպում է իսկապես սիրելի կնոջ հետ։

Անցնում է մի քանի ամիս, և Վերան հեռագիր է ստանում իր առողջարանային ծանոթներից, որ նրանք պատրաստվում են այցելել իրենց՝ միասին դիմավորելու Նոր տարին։ Վերան չի ցանկանում բացահայտել ճշմարտությունը և Դմիտրիին համոզում է կրկին երջանիկ ընտանիք ներկայացներ երիտասարդների առջև։

Դերերում 
 Ալեքսեյ Բատալով - Դմիտրի Պավլովիչ Կրասկով
 Նիյոլե Օժելիտե - Վերա Իվանովնա (դերը հնչյունավորել Իննա Չուրիկովան)
 Վերա Գլագոլևա - Զոյա
 Նիկիտա Միխայլովսկի - Տոլյա
 Վյաչեսլավ Եզեպով - Յուրի Դանիլովիչ
 Իգոր Նեֆեդով - Գոշա
 Ալլա Մեշչերյակովա - Կրասկովի կինը
 Գալինա Պետրովա - Լիդա, Վերայի ընկերուհին
 Գալինա Դյոմինա - Վերայի մայրը
 Վլադիմիր Նոսիկ - Ֆրոլիկով
 Վալենտինա Բերեզուցկայա - դիրիժոր
 Անատոլի Վեդենկին - Գենա, տան սեփականատեր
 Վասիլի Ֆունտիկով - ճանապարհային ոստիկանության տեսուչ
 Յուրի Շումիլո - ոստիկան
 Լիդիա Ստարոկոլցևա - լաբորանտ
 Լարիսա Խուսնուլինա - ուղեկցորդ
 Պաշա Սանաև - Դիմա, Կրասկովի ավագ որդին
 Դիմա Եպիշին - Ստյոպա, Կրասկովի որդին
 Պետյա Յանգլիև - Լյոշա, Կրասկովի կրտսեր որդին

Նկարահանող խումբ 
 Սցենարի հեղինակ՝ Ռամիզ Ֆատալիև
 Բեմադրիչ՝ Ռոդիոն Նահապետով
 Բեմադրող օպերատոր՝ Վլադիմիր Շևցիկ
 Բեմադրող նկարիչ՝ Յուրի Կլադիենկո
 Կոմպոզիտոր՝ Իսահակ Շվարց
 Հնչյունային օպերատոր՝ Ռոլանդ Ղազարյան
 Կինեմատոգրաֆիայի պետական սիմֆոնիկ նվագախումբ
 Դիրիժոր՝ Էմին Խաչատրյան
 Մոնտաժող՝ Պոլինա Սկաչկովա
 Ֆիլմի տնօրեն՝ Վլադիմիր Կլիմենկո

Վարձույթ 
 13 հոկտեմբերի 1986 — պրեմիերան ԽՍՀՄ-ում
 30 հոկտեմբերի 1987 — պրեմիերան Ֆինլանդիայում՝ Sateenvarjo kahdelle 
 8 հունվարի 1988 — պրեմիերան ԳԴՀ-ում՝ Ein Regenschirm für Verliebte 
 19 փետրվարի 1989 — առաջին հեռուստատեսային ցուցադրություն DFF 2-ով 
 26 հունիսի 1991 — հեռարձակում համազգային PRO 7 ալիքով 
 12 հունիսի 2012 — ցուցադրություն Altonale փառատոնի շրջանակներում Համբուրգում 

Թողարկում
 1999 — VHS «Մոսֆիլմի» հայտնի ֆիլմեր շարքում, «Крупный план» 
 2005 — DVD Russische Klassiker շարքում, «Icestorm» 
 2006 — DVD Отечественное кино XX века շարքում, «Крупный план»

Ծանոթագրություններ 

Խորհրդային ֆիլմեր
«Մոսֆիլմ» ստուդիայի ֆիլմեր
Ռուսերեն ֆիլմեր
1986 ֆիլմեր
Խորհրդային մելոդրամա ֆիլմեր